बहू और बेटियों को पढ़ाएंगे तभी महिला सशक्तीकरण सार्थक होगा: राजौरा
महिलाएंकभी मां, कभी सास तो कभी ननद बन महिला सशक्तीकरण में बाधक रही हंै। यह विचार उपखंड अधिकारी नंदकिशोर राजोरा ने व्यक्त किए। वे मंगलवार को कस्बे में हिंदुस्तान जिंक के सौजन्य से सखी योजना के तहत अंतरराष्ट्रीय महिला दिवस की पूर्व संध्या पर समारोह में बोल रहे थे। उन्होंने कहा कि महिलाएं बेटी के सपनों की चिंता नहीं करती। उसकी शिक्षा में बाधक बनती हैं। बेटे के मोह में कन्या भ्रूण हत्या जैसा पाप कर बैठती हैं। सास अपनी बहुओं को पर्दा करने पर मजबूर करती हैं। ऐसे में कैसे सशक्तिकरण होगा। उन्होंने बहू-बेटियों को पढ़ाने का संकल्प दिलाया। जिंक में कार्यरत यूपी के छोटे से गांव की इंजीनियर उमा ने कहा कि माता-पिता का सपना पूरा किया है। आप भी अपनी बेटियों को उच्च शिक्षा दिलाएं। जिंक के यूनिट हेड आरपी दशोरा ने कहा कि वेदांत ग्रुप ने 30 प्रतिशत महिलाओं का नियोजन किया है। मंजरी फाउंडेशन के माध्यम से स्वयं सहायता समूह बना महिलाओं को आत्मनिर्भर बनाने का काम किया जा रहा है। प्रधान घीसी देवी भील, उपप्रधान मधुसूदन पारीक, एसबीबीजे हुरड़ा के प्रबंधक महावीर टेलर, आगूंचा की शैलजा भार्गव ने भी विचार रखे। महिलाओं ने रस्साकशी, मटकी दौड़, रंगोली, चम्मच दौड़, मेहंदी आदि प्रतियोगिताएं हुई। विजेताओं को पारितोषिक दिए गए। इससे पूर्व सहयोगी संस्थाओं मंजरी, बायफ, केयर इंडिया, विधा भवन सोसायटी द्वारा किए जा रहे कार्यों की प्रदर्शनी लगाई गई। इस दौरान जिंक सीएसआर प्रबंधक दलपत सिंह चौहान, रुचिका चावला, हुरड़ा सीनियर बालिका विद्यालय की प्रधानाध्यापिका उर्मिला जोशी आदि मौजूद थे।
hin_Deva hin_Deva